J e l e n t é s
Mindszentkálla Község Önkormányzata Képviselő-testületének
2026. február 11-én tartandó nyilvános ülésére

Tárgy:           Jelentés a lejárt határidejű képviselő-testületi határozatok végrehajtásáról.

Előterjesztő: Csombó Zoltán polgármester

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

126/2025. (XI. 26.) HATÁROZATA

ebrendészeti feladatok ellátásáról

Mindszentkálla Község Önkormányzatának Képviselő-testülete elfogadja az ebrendészeti feladatok ellátására vonatkozóan az Olt-Alom Állatvédő Egyesület (8226 Alsóörs, Kisloki u. 1017. hrsz) által megküldött, 35.000 Ft+ÁFA/hó összegű árajánlatot, valamint az előterjesztés szerinti tartalommal a szerződéstervezetben foglaltakat.

A Képviselő-testület felhatalmazza a Polgármestert, hogy a döntésről értesítse a szervezetet és az ebrendészeti feladatok ellátására vonatkozó szerződést 2026. január 1.- 2026. december 31-ig terjedő időszak vonatkozásában aláírja.

Felelős: Csombó Zoltán polgármester
Határidő: 2025. december 31.

A szerződés aláírásra került.


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

127/2025. (XI. 26.) HATÁROZATA

A Tapolca Környéki Önkormányzati Társulás Társulási Megállapodása módosításának elfogadásáról

Mindszentkálla Község Önkormányzata Képviselő-testülete a Tapolca Környéki Önkormányzati Társulás Társulási Megállapodásának módosítását és annak egységes szerkezetét elfogadja. 

Felkéri a Polgármestert, hogy a határozat kivonatot a Társulás elnöke részére küldje meg. 

Felelős: Csombó Zoltán, polgármester
Határidő: azonnal

A határozat megküldésre került.


MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

136/2025. (XII. 11.) HATÁROZATA

A gyermekétkeztetés térítési díjáról szóló rendelet megalkotásához való hozzájárulásról

Mindszentkálla Község Önkormányzata Képviselő-testülete – mint a Köveskál és Térsége Óvoda Társulásban részt vevő önkormányzat képviselő-testülete - hozzájárul Köveskál Község Önkormányzata Képviselő-testületének az óvodában nyújtott étkeztetés térítési díjáról szóló rendelete előterjesztés szerinti módosításához. 

A Képviselő-testület felkéri a polgármestert, hogy Köveskál Község Polgármesterét a döntésről értesítse.

Felelős: Csombó Zoltán polgármester
Határidő: azonnal

A rendeletet Köveskál Község Önkormányzata megalkotta.

MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK

137/2025. (XII. 11.) HATÁROZATA

A kötelező felvételt biztosító általános iskolai körzethatárok véleményezéséről

Mindszentkálla Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Mindszentkálla község közigazgatási területére megállapított kötelező felvételt biztosító iskolai körzethatárok módosítását a következő (2026/2027.) tanévre vonatkozóan nem tartja szükségesnek.

Utasítja a polgármestert, hogy intézkedjen a határozatnak a Balatonfüredi Tankerületi Központ részére történő megküldéséről. 

Felelős: Csombó Zoltán, polgármester
Határidő: 2026. február 15. 

A határozat megküldésre került.


A Polgármester részére átruházott hatáskörben hozott döntésekről az alábbi tájékoztatást adom: 
Gyermek születésére tekintettel egy kérelmező részére került 50.000 Ft összegű támogatás megállapításra.
Rendkívüli települési támogatás négy kérelmező esetében 145.000 Ft összegben került megállapításra, illetve kifizetésre.

Határozati javaslat:

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK

/2026. (…...) HATÁROZATA

Jelentés elfogadásáról

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.


Mindszentkálla, 2026. február 6.                            

                Csombó Zoltán		                                                                                  
                 polgármester

